
Parlamentul  României

Camera  Deputaţilor
Comisia pentru sănătate şi familie                                                     Comisia pentru muncă şi protecţie socială


Bucureşti, 26 septembrie  2011

                                          Bucureşti, 26 septembrie 2011
Nr. 28/209






                                  Nr. 27/418
R A P O R T   C O M U N
asupra proiectului de Lege privind aprobarea Ordonanţei de urgenţă a Guvernului nr.107/2010 pentru modificarea şi completarea Legii nr.95/2006 privind reforma în domeniul sănătăţii 

(PLx 68/2011)
şi a propunerii legislative privind modificarea Ordonanţei de urgenţă a Guvernului nr.107 din 6 decembrie 2010 pentru modificarea şi completarea Legii nr.95/2006 
privind reforma în domeniul sănătăţii
(Plx 444/2011)
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială şi Comisia pentru sănătate şi familie au fost sesizate, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.107/2010 pentru modificarea şi completarea Legii nr.95/2006 privind reforma în domeniul sănătăţii (PLx 68/2011) şi cu dezbaterea pe fond, în procedură obişnuită, a propunerii legislative privind modificarea Ordonanţei de urgenţă a Guvernului nr.107 din 6 decembrie 2010 pentru modificarea şi completarea Legii nr.95/2006 privind reforma în domeniul sănătăţi (Plx 444/2011), trimise comisiilor cu adresele nr. PLx 68 din 2 martie 2011 şi Plx 444 din 20 iunie 2011.
La întocmirea prezentului raport comun Comisia pentru muncă şi protecţie socială şi Comisia pentru sănătate şi familie au avut în vedere:

· avizele favorabile ale Consiliului Legislativ (nr.1480/8.12.2010 şi nr.286/15.03.2010)

· avizele negative ale Comisiei juridice, de disciplină şi imunităţi (nr.31/130/03.03.2011 şi nr.31/682/21.06.2011)

· avizul favorabil al Comisiei pentru egalitatea de şanse pentru femei şi bărbaţi (nr.37/125/23.03.2011)
· punctul de vedere al Consiliului Economic şi Social, în care se precizează că partea sindicală a votat pentru un aviz favorabil, partea guvernamentală şi partea patronală au votat pentru un aviz negativ, iar un reprezentant al părţii patronale s-a abţinut (nr.852/25.03.2011)
· punctul de vedere negativ al Guvernului (nr.954/21.04.2011)
· punctul de vedere al Ministerului Sănătăţii nr.53632 din 19.09.2011.
Iniţiativele legislative au ca obiect de reglementare modificarea şi completarea Legii nr.95/2006 privind reforma în domeniul sănătăţii, astfel: 
· prin PLx 68/2011 se extinde baza de colectare a contribuţiilor pentru asigurările de sănătate, pentru a echilibra deficitul Fondului naţional unic de asigurări de sănătate, concomitent cu menţinerea exceptărilor de la plata acestor contribuţii pentru categoriile de persoane fără venituri, cu venituri reduse sau defavorizate;
· prin Plx 444/2011 se propune modificarea art.259 alin.(2) din Legea nr.95/2006 privind reforma în domeniul sănătăţii, cu modificările şi completările ulterioare, prin schimbarea bazei de calcul a contribuţiei de asigurări sociale de sănătate, în sensul aplicării cotei de 5,5% asupra diferenţei dintre cuantumul total al pensiei şi suma de 740 lei.

Membrii Comisiei pentru muncă şi protecţie socială au dezbătut iniţiativele legislative în şedinţa din 7 septembrie 2011. La dezbateri a participat, în conformitate cu prevederile art.55 din Regulamentul Camerei Deputaţilor, domnul Cristian Irimie, Secretar de Stat în Ministerul Sănătăţii. La lucrările comisiei au fost prezenţi 25 deputaţi, din totalul de 27 membri ai comisiei.

 Membrii Comisiei pentru muncă şi protecţie socială au hotărât, cu majoritate de voturi (8 voturi împotrivă) să propună plenului Camerei Deputaţilor:

- dezbaterea şi adoptarea proiectului de Lege cu amendamente, în sensul respingerii Ordonanţei de urgenţă a Guvernului nr.107/2010 pentru modificarea şi completarea Legii nr.95/2006 privind reforma în domeniul sănătăţii (PLx 68/2011); 
- respingerea propunerii legislative privind modificarea Ordonanţei de urgenţă a Guvernului nr.107 din 6 decembrie 2010 pentru modificarea şi completarea Legii nr.95/2006 privind reforma în domeniul sănătăţi (Plx 444/2011), întrucât măsura propusă prin această iniţiativă legislativă ar avea influenţă negativă asupra bugetului Fondului naţional unic de asigurări sociale de sănătate.
Membrii Comisiei pentru sănătate şi familie au dezbătut iniţiativele legislative în şedinţa din 21 septembrie 2011. La dezbateri a participat, în conformitate cu prevederile art.55 din Regulamentul Camerei Deputaţilor, domnul Cristian Irimie, Secretar de Stat în Ministerul Sănătăţii. La lucrările comisiei au fost prezenţi 15 deputaţi, din totalul de 17 membri ai comisiei.

 Membrii Comisiei pentru sănătate şi familie au hotărât, cu majoritate de voturi (7 voturi pentru şi 2 voturi împotrivă) în cazul Plx 68/2011 şi cu unanimitate de voturi în cazul Plx 444/2011 să propună plenului Camerei Deputaţilor:

- dezbaterea şi adoptarea proiectului de Lege cu amendamente, în sensul respingerii Ordonanţei de urgenţă a Guvernului nr.107/2010 pentru modificarea şi completarea Legii nr.95/2006 privind reforma în domeniul sănătăţii (PLx 68/2011) (amendamentele sunt redate în anexa la prezentul raport ); 
- respingerea propunerii legislative privind modificarea Ordonanţei de urgenţă a Guvernului nr.107 din 6 decembrie 2010 pentru modificarea şi completarea Legii nr.95/2006 privind reforma în domeniul sănătăţi (Plx 444/2011), întrucât măsura propusă prin această iniţiativă legislativă ar avea influenţă negativă asupra bugetului Fondului naţional unic de asigurări sociale de sănătate.
Atât proiectul de lege, cât şi propunerea legislativă, fac parte din categoria legilor ordinare, conform prevederilor art.73 alin.(1) din Constituţia României, republicată.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 
Membrii celor două comisii propun adoptarea cu modificări a proiectului de Lege privind aprobarea Ordonanţei de urgenţă a Guvernului nr.107/2010 pentru modificarea şi completarea Legii nr.95/2006 privind reforma în domeniul sănătăţii, în sensul respingerii ordonanţei de urgenţă, după cum urmează:

Amendamente admise:
	Nr.  crt.
	Text ordonanţă de urgenţă
	Text Senat
	Text propus de Comisii

(autorul amendamentului)
	Motivarea

amendamentelor propuse

	1. 
	__
	Titlul legii

Lege privind aprobarea Ordonanţei de urgenţă a Guvernului nr.107/2010 pentru modificarea şi completarea Legii nr.95/2006 privind reforma în domeniul sănătăţii 

	Lege privind respingerea Ordonanţei de urgenţă a Guvernului nr.107/2010 pentru modificarea şi completarea Legii nr.95/2006 privind reforma în domeniul sănătăţii
Autori: membrii comisiilor
	Introducerea cotei de 5,5%, reprezentând contribuţia de asigurări de sănătate a pensionarilor, este o măsură ilegală, având în vedere că aceştia sunt asiguraţi prin efectul legii. În plus, s-a considerat că această măsură este discriminatorie, având în vedere faptul că pensiile se impozitează de la plafonul de 1000 lei.



	2. 
	
	Articol unic. – Se aprobă Ordonanţa de urgenţă a Guvernului nr.107 din 6 decembrie 2010 pentru modificarea şi completarea Legii nr.95/2006 privind reforma în domeniul sănătăţii, publicată în Monitorul Oficial al României, Partea I, nr.830 din 10 decembrie 2010.


	Articol unic. – Se respinge Ordonanţa de urgenţă a Guvernului nr.107 din 6 decembrie 2010 pentru modificarea şi completarea Legii nr.95/2006 privind reforma în domeniul sănătăţii, publicată în Monitorul Oficial al României, Partea I, nr.830 din 10 decembrie 2010.

Autori: membrii comisiilor


	Introducerea cotei de 5,5%, reprezentând contribuţia de asigurări de sănătate a pensionarilor, este o măsură ilegală, având în vedere că aceştia sunt asiguraţi prin efectul legii. În plus, s-a considerat că această măsură este discriminatorie, având în vedere faptul că pensiile se impozitează de la plafonul de 1000 lei.



	3. 
	Titlul ordonanţei

Ordonanţă de urgenţă pentru modificarea şi completarea Legii nr.95/2006 privind reforma în domeniul sănătăţii


	Nemodificat 
	
	

	4. 
	Art.I. - Legea nr.95/2006 privind reforma în domeniul sănătăţii, publicată în Monitorul Oficial al României, Partea I, nr. 372 din 28 aprilie 2006, cu modificările şi completările ulterioare, se modifică şi se completează după cum urmează:


	Nemodificat 
	
	

	5. 
	1. La articolul 213 alineatul (1), litera c) se modifică şi va avea următorul cuprins:

"c) persoanele ale căror drepturi sunt stabilite prin Decretul-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat, prin Legea nr. 51/1993 privind acordarea unor drepturi magistraţilor care au fost înlăturaţi din justiţie pentru considerente politice în perioada anilor 1945-1989, cu modificările ulterioare, prin Ordonanţa Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, aprobată cu modificări şi completări prin Legea nr.189/2000, cu modificările şi completările ulterioare, prin Legea nr.44/1994 privind veteranii de război, precum şi unele drepturi ale invalizilor şi văduvelor de război, republicată, cu modificările şi completările ulterioare, prin Legea nr.309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950-1961, cu modificările şi completările ulterioare, precum şi persoanele prevăzute la art.3 alin.(1) lit.b) pct.1 din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987 nr.341/2004, cu modificările şi completările ulterioare, dacă nu realizează alte venituri decât cele provenite din drepturile băneşti acordate de aceste legi;"


	Nemodificat 
	
	

	6. 
	2. La articolul 213 alineatul (2), litera h) se modifică şi va avea următorul cuprins:

"h) pensionarii cu venituri din pensii mai mici de 740 lei;"


	Nemodificat 
	
	

	7. 
	3. La articolul 257 alineatul (2), litera e) se abrogă.


	Nemodificat 
	
	

	8. 
	4. La articolul 257 alineatul (2), litera f) se modifică şi va avea următorul cuprins:

"f) veniturilor din cedarea folosinţei bunurilor, veniturilor din dividende şi dobânzi, veniturilor din drepturi de proprietate intelectuală realizate în mod individual şi/sau într-o formă de asociere şi altor venituri care se supun impozitului pe venit, numai în cazul în care nu realizează venituri de natura celor prevăzute la lit.a)-d), alin.(21) şi (22) şi art.213 alin.(2) lit.h), dar nu mai puţin de un salariu de bază minim brut pe ţară, lunar."


	Nemodificat 
	
	

	9. 
	5. La articolul 257, după alineatul (21) se introduce un alineat nou, alineatul (22), cu următorul cuprins:

"(22) Pensionarii ale căror venituri din pensii depăşesc 740 de lei datorează contribuţia lunară pentru asigurările sociale de sănătate calculată potrivit prevederilor art.259 alin.(2)."


	Nemodificat 
	
	

	10. 
	6. La articolul 257, alineatul (3) se modifică şi va avea următorul cuprins:

"(3) În cazul persoanelor care realizează în acelaşi timp venituri de natura celor prevăzute la alin.(2) lit.a)-d), alin.(21) şi (22) şi la art.213 alin.(2) lit.h), contribuţia se calculează asupra tuturor acestor venituri."


	Nemodificat 
	
	

	11. 
	7. La articolul 259, alineatul (2) se modifică şi va avea următorul cuprins:

"(2) Contribuţia datorată de pensionari ale căror venituri din pensii depăşesc 740 de lei este de 5,5% aplicată asupra acestor venituri şi se virează odată cu plata drepturilor băneşti asupra cărora se calculează de către cei care efectuează plata acestor drepturi. Prin aplicarea acestei cote nu poate rezulta o pensie netă mai mică de 740 de lei."

	Nemodificat 
	
	

	12. 
	8. La articolul 259, alineatul (3) se abrogă.


	
	
	

	13. 
	9. La articolul 260 alineatul (1), litera a) se modifică şi va avea următorul cuprins:

"a) de către bugetul de stat, pentru persoanele prevăzute la art.213 alin.(2) lit.c), d), f), g), i) şi j);"

	Nemodificat 
	
	

	14. 
	10. La articolul 260 alineatul (1), după litera a) se introduce o nouă literă, litera a1) cu următorul cuprins:

"a1) de către bugetul de stat, pentru persoanele prevăzute la art.213 alin.(2) lit.h), începând cu 1 ianuarie 2012;"


	Nemodificat 
	
	

	15. 
	11. La articolul 260 alineatul (1), litera d) se abrogă.


	Nemodificat 
	
	

	16. 
	Art.II. - Dispoziţiile art. I se aplică începând cu data de 1 ianuarie 2011, cu excepţia pct.10, care intră în vigoare la data publicării în Monitorul Oficial al României, Partea I, a prezentei ordonanţe de urgenţă.


	Nemodificat 
	
	


PREŞEDINTE,







PREŞEDINTE,


               
Rodica Nassar







Victor Paul Dobre







SECRETAR,








SECRETAR, 



        Ion Burnei








Kerekes Károly
Şef birou Gheorghe Marinescu








Şef serviciu Elena Mesaroş

Întocmit, 









Consilier Florin Danciu 










Expert parlamentar Decebal Stănescu
                                                                                                                                                                      
Expert parlamentar Monica Rallu Curta

